open-index/open-wikipedia-markdown huggingface dataset:
Kristillinen feminismi

**Kristillinen feminismi** on teologinen ja yhteiskunnallinen liike, joka pyrkii ymmärtämään ja edistämään naisten tasa-arvoa kristillisessä uskossa. Se arvostelee perinteisiä raamatuntulkintoja sukupuolten epätasa-arvon ylläpitämisestä, ja puolustaa naisten oikeuksia ja rooleja sekä uskonnollisissa että yhteiskunnallisissa yhteyksissä. Liikkeen kannattajat argumentoivat, että Raamatun tekstit vahvistavat miesten ja naisten yhtä suuren arvon ja kyvyt. He tukevat naisten osallistumista seurakuntatyöhön ja johtotehtäviin. Kriitikot taas väittävät, että tällaiset tulkinnat valikoivasti uudelleentulkitsevat kohtia kuten 1. Tim. 2:12, joka kieltää naisilta miesten opettamisen tai vallankäytön heidän yläpuolellaan. Näin ollen egalitaarinen lähestymistapa nähdään uhkaavan Raamatun auktoriteettia sukupuolten erillisistä rooleista.

Historiallisesti kristillinen feminismi ammentaa varhaisista ponnisteluista, joihin kuuluu esimerkiksi Katharine Bushnell, 1800–1900-lukujen vaihteessa toiminut lähetystyöntekijä ja raamatuntutkija. Hän kritisoi patriarkaalisia Raamatun käännöksiä ja puolusti naisten oikeuksia maailmanlaajuisessa ihmiskaupan vastaisessa työssä. Hänen työnsä vaikutti myöhempään egalitaariseen ajatteluun. Nykyinen muoto sai vauhtia 1900-luvulla erityisesti evankelikaalien keskuudessa. Se kulki rinnakkain laajempien feminististen aaltojen kanssa, mutta perusteli naisten vapautumista Raamatun omilla esikuvilla. Esimerkkejä ovat kristittyjen naisten panos äänioikeusliikkeeseen, kuten Susan B. Anthonyn toiminta. Merkittäviä saavutuksia ovat naisten roolin laajentuminen edistyksellisissä kirkkokunnissa, kuten esimerkiksi vihkiminen papeiksi monissa päälinjan protestanttisissa kirkoissa, sekä teologiset teokset, jotka uudelleenkehystävät esim. 1. Moos. 1–3 -lukuja korostaen keskinäistä kumppanuutta hierarkian sijaan.

Liike on edelleen kiistanalainen. Vastakkaista näkemystä puolustavat kristityt väittävät, että feminismi tuo mukanaan sekulaaria kriittistä teoriaa, jossa sukupuolierot nähdään sortavina rakenteina eikä Jumalan luomajärjestyksenä. Tämä johtaa konflikteihin naispappeuden auktoriteetista ja perhejärjestelmistä. Empiiriset esimerkit, kuten Yhdysvaltain metodistikirkon jakautumiset seksuaalivähemmistöjen kysymysten ja sukupuolten egalitarismin ympärillä, osoittavat jännitteitä egalitaaristen uudistusten ja opillisen uskollisuuden välillä. Konservatiiviset ryhmät katsovat, että raamatullinen komplementaarisuus säilyttää kirkon ykseyden ja heijastaa luomisen järjestystä. Samalla liikkeen sisäiset kriitikot kyseenalaistavat sen yhteensopivuuden tekstien kanssa, jotka korostavat uhrautuvaa miesten johtajuutta avioliitossa ja seurakuntaopissa.

## Katso myös
* Feministiteologia

## Lähteet
Payton Talbott

**Payton Anthony Talbott** (s. 9. syyskuuta 1998) on yhdysvaltalainen vapaaottelija, joka ottelee UFC:ssä. Talbottin painoluokka on kääpiösarja.

## Ammattilaisottelut

## Lähteet
*https://www.tapology.com/fightcenter/fighters/181513-payton-talbout

*https://www.espn.com/mma/fighter/_/id/5144008/payton-talbott
Isosuo (Konnevesi)

**Isosuo** on Konneveden Istunmäen kylän lähellä, Keiteleen Kuhjonpohjan lahden etelärannalla sijaitseva suo. Se kuuluu Natura 2000&nbsp;-ohjelmaan, jossa kohteen pinta-ala on 62 hehtaaria. Kohteesta suurin osa on aapasuota.

Isosuon keskiosat ovat tyypiltään nevaa. Nevassa esiintyy paikoin rimpiä, joiden ympärillä kasvaa harvinaisempia kasvilajeja, kuten pikkukihokkia, ruskopiirtoheinää ja suovalkkua. Eteläosassa virtaa puro, jonka ympärillä neva on ravinteikkaampaa kuin muualla. Suon länsiosa on tyypiltään tupasvillarämettä, ja laidoilla esiintyy myös korpea. Natura-alueeseen kuuluu myös suon eteläpuolella sijaitseva lähde.

Isosuota ei ole ojitettu. Sen ylitse on rakennettu sähkölinja ja pieni tie, joilla ei ole huomattavaa vaikutusta luonnontilaan. Suon eteläpuolelta kulkee opastettu moottorikelkkareitti. Alue on suojeltu luonnonsuojelulain mukaisesti.

## Lähteet
Hašemiittien ritarikunta

**Hašemiittien ritarikunta** oli Irakin kuningaskunnassa jaettu ritarikunta, joka perustettiin kuningas Faisal I:n käskystä vuonna 1932. Sitä myönnettiin sekä irakilaisille että ulkomaalaisille kuninkaallisille. Ritarikunta lakkautettiin vuonna 1958. On epäselvää, jakoiko Faisal II alkujaan yhdessä luokassa jaettavan ritarikunnan kahteen luokkaan vai ei.

Ritarikunnassa oli yksi luokka ja sen väri oli vihreä:

*  ritarikunnan nauha

## Lähteet
Otto Kuntze

**Otto Kuntze** (1843–1907) oli saksalainen kasvitieteilijä. Laajojen tutkimusmatkojensa tulokset hän julkaisi teoksessa *Revisio generum plantarum* (1891–1898, 3 nid.), jossa hän esittää ehdotuksen kasvien tieteellisten nimien uudistamiseksi ja asettaa niiden pätevyyden alkamisvuodeksi vuoden 1735, jolloin Carl von Linnén *Systema naturæn* ensimmäinen laitos painettiin. Sitä ennen oli lähtövuotena pidetty vuotta 1700 (Joseph Pitton de Tournefort’n *Institutiones rei herbariæ*) tai 1737 (Linnén *Genera plantarum*, 1. laitos). Hän julkaisi 1904 uudistetun laitoksen *Lexicon generum phanerogamarum*  ruotsalaisen Thom von Postin alun perin julkaisemasta teoksesta.

## Lähteet

## Aiheesta muualla
Johan Ronald Ramsay

**Johan Ronald Ramsay** (11. elokuuta 1903 Talin kartano, Helsingin pitäjä – 18. lokakuuta 1974 Ruotsi) oli suomalainen vapaaherra, koulutukseltaan agronomi, maa- ja metsätieteen maisteri. Hän syntyi vapaaherra, kollegireistraattori Axel Everhard Ramsayn ja hänen puolisonsa Julie Fanny Maria Cronstedtin perheeseen. 

## Maanviljelykoulutuksen saatuaan tilojensa isäntänä Helsingin lähistöllä

Johan Ramsay syntyi Talin kartanossa, joka oli vapaaherralliselle Ramsayn suvulle kuuluva kartano. Johan valmistui vuonna 1922 Nya Svenska Läroverketistä ja suoritti vuonna 1927 maisterintutkinnon Helsingin yliopiston maatalous-metsätieteellisessä tiedekunnassa. Seuraavana vuonna hän suoritti vielä agronomin tutkinnon.

Valmistumisensa jälkeen hän jatkoi maanviljelyä omistamallaan Skogbyn tilalla Espoossa. Vuonna 1930 hänen synnyinpaikkansa Talin kartano siirtyi Ramsayn suvulta Helsingin kaupungille. Yhtenä suvun tilaa omistavana jäsenenä hän myi tällöin Talin kartanon maineen laajenevalle kaupungille. Lisäksi hänellä oli vuodesta 1939 Mäntsälässä vaimonsa ja lastensa kanssa Hirvihaaran maatila, jota hän myös viljeli.

## Autourheiluharrastuksestaan tunnettu

Johan Ramsay tuli 1920-luvulla tunnetuksi innokkaana autoilun harrastajana liikkuen eri puolilla Keski-Eurooppaa. Avioiduttuaan vuonna 1928 maailmansotavuosien aikana julkisuudessa tunnetuksi tulleen sairaanhoitaja Dagmar Ruinin kanssa he matkustivat vuonna 1929 Yhdysvaltoihin, jossa tapasivat mm. Henry Fordin, joka oli Johan Ramsayn tuttu. Suomeen palattuaan hän ajoi uudella Chrysler Imperial-autollaan 1 600 km:n matkan läpi Suomen aina Petsamoon asti.

Autourheilussa hän osallistui Chrysler Imperial-autollaan maa- ja jääratakilpailuihin. Erityisesti hän tuli tunnetuksi helmikuussa 1931 Taalainmaalla Ludvikassa Rämenin järven ympäristössä ajetun ensimmäisen talvisen Ruotsin Grand Prixin kakkossijastaan. Suomalaiset Karl Ebb ja Johan Ramsay ottivat viisituntisen ja 400 km:n pituisen talvisen kisan kaksoisvoiton, mikä teki heidät tunnetuksi kilpa-ajajina myös Pohjoismaissa.

Siihen asti autokilpailuja oli käyty pääasiassa maa- ja jääradoilla. Katuratakilpailuiden esitti S. P. J. Keinänen, ja siitä innostuivat kilpailumatkalla Ruotsissa palaamassa olleet aikakauden suomalaiset kilpa-autoilijat Karl Ebb ja Johan Ramsay. Kolmikko Keinänen-Ebb-Ramsaý käynnisti lähes puolen miljoonan markan takauksella Eläintarhanajojen järjestelyt. Ensimmäiset ajot järjestettiin toukokuussa 1932 ruotsalaisen Per-Viktor Widengrenin voittaessa urheiluautoluokan. Ramsay oli yksi kymmenestä osallistujasta, mutta joutui keskeyttämään ennen 20 kierroksen täyttymistä. Ramsay kilpaili vielä vuonna 1935 Eläintarhanajoissa urheiluautojen B-luokassa voittaen sen.

## Ruotsiin aateliston edustajaksi

Johan Ramsay muutti perheensä eli vaimonsa Dagmarin ja kahden lapsen Andersin (s.1930) ja Sigrid Oneida (s.1933) kanssa Ruotsiin.

Muutettuaan Ruotsin Johan Ramsay sai Ruotsin hallituksen päätöksellä esi-isiensä oikeudet Ruotsin ritarihuoneessa eli Ramsay-suku aktivoitiin Ruotsin ritarihuoneessa.

## Katso myös

* Ramsay-suku

## Lähteet
Max Friedrich Kunze

**Max Friedrich Kunze** (1838–1921) oli saksalalainen matemaatikko ja geodeeetti. Hän oli vuodesta 1873 professorina Tharandtin metsäakatemiassa. Hän julkaisi useita metsämatemaattisia teoksia, joista tunnetuin oli *Lehrbuch der Holzmesskunst* (1873). Hän julkaisi vuodesta 1888 aikakauskirjaa *Tharander forstliches Jahrbuch*.

## Lähteet

## Aiheesta muualla
Hamnet (elokuva)

**Hamnet** on brittiläinen Chloé Zhaon ohjaama historiallinen draamaelokuva vuodelta 2025. Se perustuu Maggie O’Farrellin vuonna 2020 julkaistuun samannimiseen romaaniin, jonka O’Farrell ja Zhao ovat sovittaneet käsikirjoitukseksi. Sen tarina kertoo William Shakespearesta ja hänen vaimostaan Agnes Hathawaysta, kun he yrittävät käsitellä 11-vuotiaan Hamnet-poikansa kuolemaa. Pääosissa Agnesina ja Williamina ovat Jessie Buckley ja Paul Mescal, ja sivurooleissa esiintyvät muun muassa Emily Watson ja Joe Alwyn.

*Hamnet* sai ensi-iltansa Telluriden elokuvajuhlilla 29. elokuuta 2025. Se tuli rajoitettuun teatterilevitykseen Yhdysvalloissa ja Kanadassa 26. marraskuuta, ja laajaan levitykseen 5. joulukuuta 2025 Focus Featuresin levittämänä. Britanniassa se sai ensi-iltansa 9. tammikuuta 2026 Universal Picturesin levittämänä. Elokuva sai ylistävän vastaanoton kriitikoilta, ja erityisesti Buckleyn ja Mescalin roolisuoritukset keräsivät kiitosta. American Film Institute listasi sen kymmenen parhaan elokuvan joukkoon vuonna 2025. Golden Globe 2026 -gaalassa *Hamnet* voitti parhaan draamaelokuvan ja naispääosan palkinnot. Elokuva sai kahdeksan Oscar-ehdokkuutta vuoden 2026 gaalassa muun muassa parhaasta elokuvasta, ohjauksesta, naispääosasta ja sovitetusta käsikirjoituksesta. Buckley voitti parhaan naispääosan Oscar-palkinnon.

## Rooleissa

## Huomautukset

## Lähteet
Kaksoisvirtain ritarikunta

**Kaksoisvirtain ritarikunta** () on irakilainen ritarikunta, joka perustettiin kuningas Faisal I:n käskystä 22. maaliskuuta 1922. Sitä myönnetään sekä sotilaille että siviileille tunnustuksena poikkeuksellisista ansioista valtion hyväksi monella elämän eri osa-alueella. Saajan ei tarvitse olla Irakin kansalainen. Monarkian lakkauttamisen jälkeen ritarikunta säilytettiin osana valtion palkitsemisjärjestelmää.

Ritarikunnassa on viisi luokkaa ja sen nauha vaihtelee sen mukaan, onko kunnianosoitus myönnetty siviilille vai sotilaalle:

*  siviilien nauha
*  sotilaiden nauha

## Lähteet
Claes Thelander

**Klas Fredrik Vilhelm Thelander** (14. tammikuuta 1916 Helsingborg – 12. joulukuuta 1999 Bromma) oli ruotsalainen näyttelijä. Hän näytteli noin kolmessakymmenessä elokuvassa vuosina 1938–1993.
## Lähteet

## Aiheesta muualla
Stig Engström (näyttelijä)

**Stig Gunnar Engström** (s. 14. tammikuuta 1942 Tukholma) on ruotsalainen näyttelijä. Göteborgissa varttunut Engström työskenteli nuoruudessaan tarjoilijana valtamerilaivoilla ja opiskeli näyttelijäksi Calle Flygaren teatterikoulussa sekä Malmön teatterikorkeakoulussa vuosina 1964–1967. Hän teki läpimurtonsa Vilgot Sjömanin elokuvassa *Ni ljuger* vuonna 1969, ja 1980-luvulla hän sai suosiota *Öbergs på Lillöga* -televisiosarjasta.
## Lähteet

## Aiheesta muualla
Suomen murteiden sanakirja

**Suomen murteiden sanakirja** on Kotimaisten kielten keskuksen (Kotus) toimittama laaja tieteellinen sanakirja, joka kuvaa suomen kielen murteellista sanastoa. Sanakirja kuvaa maaseudulla 1800-luvun lopulta 1900-luvun alkupuolelle puhuttua kieltä. Se perustuu vuosina 1900–1974 kerättyyn murreaineistoon ja kattaa koko suomenkielisen alueen murteet.

Sanakirjan tavoitteena on dokumentoida suomen murteiden sanasto mahdollisimman kattavasti ja luotettavasti sekä tarjota lähdeaineistoa kielen- ja kulttuurintutkimukselle. Teos sisältää murresanojen merkityksiä, käyttöesimerkkejä, levikkitietoja ja paikallisia muotoja.

## Historia
Suomen murteiden sanakirjan kokoaminen alkoi vuonna 1896 E. N. Setälän aloitteesta, jolloin suomalaisen murretutkimuksen perustaa alettiin systemaattisesti luoda. Mutta ideoita murteiden sanaston keräämisestä oli esiintynyt ainakin vuodesta 1801 asti.

Varsinainen aineisto kerättiin vuosina 1900–1974. Aineistoa on kerätty muun muassa sanastokyselyiden, murrehaastattelujen ja kirjoitettujen lähteiden avulla. Sanakirjaa on toimitettu useiden vuosikymmenten ajan useiden tutkijasukupolvien voimin.

## Sisältö ja rakenne
Sanakirja on aakkosellinen ja keskittyy yleiskielen sanojen lisäksi murresanoihin, joita ei esiinny tai joita esiintyy vain rajoitetusti yleiskielessä. Hakusanoihin liitetään tietoja sanojen merkityksistä, käyttötavoista ja maantieteellisestä levinneisyydestä. Lisäksi sanakirja tarjoaa esimerkkilauseita autenttisesta murreaineistosta.

Vuoden 2025 lopussa sanakirjassa oli 190 883 sana-artikkelia, 211 327 hakusanaa ja 75 326 levikkikarttaa kattaen sanat väliltä A–nysäveitsi. Valmistuessaan sanakirjan laajuus tulee olemaan noin 350 000–400 000 sanaa.

## Julkaisutapa
Suomen murteiden sanakirja on julkaistu sekä painettuina niteinä vuodesta 1985 alkaen että sähköisenä versiona vuodesta 2012 lähtien. Verkkoversio on vapaasti käytettävissä Kotimaisten kielten keskuksen ylläpitämässä Kaino-palvelussa, ja sitä päivitetään ja täydennetään edelleen.

## Merkitys
Suomen murteiden sanakirja on keskeinen lähdeteos suomalaisessa murre- ja kielentutkimuksessa. Sen avulla voidaan tutkia suomen kielen alueellista vaihtelua, kielen historiallista kehitystä sekä murteiden suhdetta yleiskieleen. Sanakirja palvelee tutkijoiden lisäksi opettajia, opiskelijoita ja kaikkia murteista kiinnostuneita.

## Lähteet

## Aiheesta muualla
* Suomen murteiden sanakirja
Redemptoris missio

**Redemptoris missio** () on vuonna 1990 julkaistu paavi Johannes Paavali II:n kiertokirje lähetystyöstä.

Paavi Johannes Paavali II:n kahdeksas kiertokirje, jonka alaotsikko on ”Kirkon lähetysmandaatin pysyvästä pätevyydestä”, korostaa missionaarisen evankelioimisen kiireellisyyttä. Kiertokirje tarkastelee lähetystyön uusia rintamia nykyaikaisissa kaupungeissa tai joillakin perinteisesti kristillisillä alueilla, jotka tarvitsevat uudelleenevankelioimista, samalla korostaen mission 'ad gentes' – kansoille suunnatun mission – jatkuvaa merkitystä. Paavi Johannes Paavali hylkää kaikki pelastusta ja lähetystä koskevat näkemykset, jotka keskittyisivät ihmiskunnan maallisiin tarpeisiin ja pysyisivät samalla ”suljettuina tuonpuoleisuudelle”. Lähetystyön suhde ekumeniaan ja uskontojen väliseen vuoropuheluun, kansojen kehitykseen, tilanteisiin, joissa kristityt ovat vähemmistössä, ja uskon inkulturaatioon sekä viestintävälineiden rooli evankelioinnissa ovat kiertokirjeessä käsiteltyjä kohtia.

Kiertokirjeen sisällys on seuraava:

*Johdanto (1-3)
*I - Jeesus Kristus, ainoa pelastaja (4-11)
*II - Jumalan valtakunta (12-20)
*III - Pyhä Henki, lähetystön pääasiallinen toimija (21-30)
*IV - Lähetystyön 'Ad gentes' laajat horisontit (31-40)
*V - Lähetystyön tiet (41-60)
*VI - Missionaarisen apostolaatin johtajat ja tekijät (61-76)
*VII - Yhteistyö lähetystyön toiminnassa (77-86)
*VIII - Missionaarinen spiritualiteetti (87-91)
*Päätös (92)

## Katso myös
*Catechesi tradendae
*Christifideles laici
*Ut unum sint
*Dignitatis humanae

## Lähteet

## Aiheesta muualla
*Redemptoris missio
Teeriniemen koulu

**Teeriniemen koulu** oli Vaasan Teeriniemellä toiminut suomenkielinen peruskoulu, jossa opetettiin alakoululuokkia 1–6. Koulun yhteydessä toimi myös päiväkoti.

Koulurakennus rakennettiin Teeriniemen asuinalueen rakentamisen yhteydessä ja valmistui vuonna 1982. Sen suunnitteli kaupunginarkkitehti Asko Halme. Koulu sijaitsi rinteessä, jonka pääsisäänkäynti sijaitsi ylärinteellä ja päiväkodin pihat alarinteellä. Rakennuksen suorakulmaisuutta ja virastomaisuutta pyrittiin pehmentämään vinokulmaisilla muodoilla. Eino Ruutsalon kineettinen veistos *Tuulipinnat* sijaitsi koulun sisäpihalla ruokasalin edessä.

Teeriniemen koulu ehti olla toiminnassa vajaat 35 vuotta. Koulun lakkauttamispäätös tehtiin kaupungin varhaiskasvatus- ja perusopetuslautakunnassa lokakuussa 2015. Viimeisenä lukuvuotena 2015–2016 oppilaita oli 57. Heistä suuri osa siirtyi Huutoniemen kouluun. Teeriniemen päiväkoti jäi vielä tiloihin koulun lakkauttamisen jälkeen vuoteen 2022 asti, jolloin sille valmistui uudet tilat viereiselle tontille. Sisäilmaongelmista kärsinyt Teeriniemen koulurakennus purettiin vuoden 2024 lopulla. Koulun tontille on kaavoitettu kaksi kaupunkipientalokorttelia.

## Lähteet
Waldemar Bülow

**Christian Albin Waldemar Bülow** (14. tammikuuta 1864 Lund – 1934 Lund) oli ruotsalainen lehtimies, kunnallispoliitikko ja ympäristönsuojelija. Hän johti isänsä perustamaa lundilaista *[[Folkets Tidning]]* -sanomalehteä. Bülow toimitti myös *Skånes natur* -vuosikirjoja ja oli vaikuttamassa useiden luonnonsuojelualueiden perustamiseen. Bülowin ystäviä olivat August Strindberg ja Axel Wallengren, joista jälkimmäinen oli hänen serkkunsa.

## Tunnustuksia
*  Pohjantähden ritarikunta (ritari)
*  Vasa-ritarikunta (ritari)

## Lähteet

## Aiheesta muualla
Ni ljuger

**Ni ljuger** (suom. ’valehtelette’) on ruotsalainen Vilgot Sjömanin ohjaama draamaelokuva vuodelta 1969. Se perustuu Lars Karlssonin ja Björn Vilsonin kirjaan *Samarbete över muren* (1967) ja kertoo alkoholiriippuvaisesta Lassesta (Stig Engström) sekä piirustuksenopettaja Björnistä (Börje Ahlstedt), joka yrittää turhaan auttaa Lassea pois vankilakierteestä. Elokuvan nimi viittaa johdantoon, jossa haastatellaan useita vankeinhoidon edustajia, jotka kertovat järjestelmän puutteista. Syytös valehtelusta on osoitettu poliitikoille, joiden mukaan ruotsalaisissa vankiloissa ihmisistä tehdään jälleen yhteiskuntakelpoisia. Sjömanin mukaan Ruotsin vankilat ovat vain vanhanaikaisia rangaistuslaitoksia.
## Rooleissa

## Lähteet
Peter Eggers

**Peter Alex Tomas Eggers** (s. 14. tammikuuta 1980 Lund) on ruotsalainen näyttelijä.

## Rooleja
* *[[Anno 1790]]* (2011) – Johan Gustav Dåådh
* *[[Koukussa (televisiosarja)|Koukussa]]* (2018) – Erik

## Lähteet
Eggers

**Eggers** on seuraavien henkilöiden sukunimi:

* Peter Eggers (s. 1980), ruotsalainen näyttelijä
* Robert Eggers (s. 1983), yhdysvaltalainen elokuvaohjaaja
Axel Wallenberg

**Axel Wallenberg** (1898–1996) oli ruotsalainen kuvanveistäjä. Häntä opetti Carl Milles. Wallenberg teki 1940- ja 1950-luvulla julkisia veistoksia useisiin Ruotsin kaupunkeihin ja suunnitteli mitaleja.
## Teoksia

Birgittaskulptur i brons av Axel Wallenberg, vid entrén till Sankta Birgitta kyrka, Nockeby, 2025b.jpg|*[[Pyhä Birgitta]]*, Pyhän Birgitan kirkko, Nockeby
Statyn Flora i Uppsala.JPG|*Flora*, Uppsala
Wallenberg Lyrtradet.JPG|*Lyrträdet*, Halmstad
Johan Printz Statue.jpg|*[[Johan Printz]]*, Jönköping

## Lähteet

## Aiheesta muualla
Kansan yhtenäisyyden ritarikunta

**Kansan yhtenäisyyden ritarikunta** () on syyrialainen ritarikunta, joka perustettiin vuonna 1934. Sitä jaetaan tunnustuksena sotilaille ja siviileille poikkeuksellisesta palveluksesta kansakunnan hyväksi. Saajan ei tarvitse olla Syyrian kansalainen. 

Ritarikunnassa on kolme luokkaa ja sen nauha on vaaleanvihreä paksuilla mustilla ja ohuilla valkoisilla raidoilla:

*  ritarikunnan nauha

## Lähteet
Claudia Dobles Camargo

**Claudia Dobles Camargo** (s. 19. marraskuuta 1980 Ciudad Quesada) on costaricalainen arkkitehti ja poliitikko. Hän on maan entisen presidentin Carlos Alvarado Quesadan puoliso ja toimi ensimmäisenä naisena vuosina 2018–2022. Dobles on työskennellyt myös maan hallinnon neuvonantajana vihreän siirtymän edistämisessä. Hän oli ehdolla presidentiksi helmikuun 2026 vaaleissa ja hänen odotettiin keräävän kannatusta erityisesti liberaaleilta keski-ikäisiltä kaupunkilaisilta, joilla on toisen asteen tai korkeakoulutus. Dobles puhui tasa-arvon ja monimuotoisuuden puolesta sekä koulutusmäärärahojen nostamisen puolesta. Hän halusi myös kovempia otteita järjestäytynyttä rikollisuutta vastaan. Alustavien tulosten mukaan Doblesin kannatus oli jäämässä alle viiteen prosenttiin.

Doblesin äiti on meksikolainen ja isä costaricalainen.
## Lähteet

## Aiheesta muualla
Iranilainen viittomakieli

**Iranilainen viittomakieli** () on pääsääntöisesti Iranin kuurojen yhteisön käyttämä viittomakieli. Sen sukulaisuussuhteista muihin kuurojen viittomakieliin ei ole täyttä varmuutta eikä sillä ole tunnettuja murteita. Kielen katsotaan olevan elinvoimainen.

Iranissa arvioitiin vuonna 2017 olevan noin 200&nbsp;000 henkilöä, jotka ovat ilmoittaneet äidinkielekseen iranilaisen viittomakielen, jota he käyttävät sosiaali- ja terveyspalveluiden piirissä. Sitä, kuinka paljon iranilaista viittomakieltä kaiken kaikkiaan käytetään Iranissa, on kuitenkin hyvin vaikea arvioida tarkemmin.

## Lähteet
Borée

**Borée** tarkoittaa muun muassa seuraavia:

* Borée (1785), Ranskan laivaston Téméraire-luokan linjalaiva
* Borée (1805), Ranskan laivaston Téméraire-luokan linjalaiva
* Borée (N20) Ranskan laivaston Cyclone-luokan torpedovene, laskettiin vesille 1901
* Borée, vuoteen 1925 Ranskan laivaston alus *Mistral* (N13)
* Borée, kunta Ranskassa Ardèchen departementissa

## Sukunimi
* Karl Friedrich Borée (1886–1964), saksalainen kirjailija
* Albert Borée (1864–1910), saksalainen teatterinäyttelijä ja -ohjaaja
* Minna Borée (1846–1890), saksalainen laulaja.
Dupuy

**Dupuy** tarkoittaa muun muassa seuraavia:

## Sukunimi
* Charles Dupuy (1851–1923), ranskalainen poliitikko
* Fernand Dupuy (1917–1999), ranskalainen poliitikko
* Pierre Dupuy, myös Puteanus, (1582–1651), ranskalainen historioitsija
* Jacques Dupuy (1591-1656), ranskalainen historioitsija ja kuninkaallisen kirjaston kirjastonhoitaja

## Muut
* Dupuy, kunta Kanadassa Québecin provinssissa
* Pointe Dupuy, niemi Guadeloupessa

## Katso myös
* Dupuy de Lôme
* Dupuynseisoja, koirarotu
Sirocco (täsmennyssivu)

**Sirocco** tai **Siroco** tarkoittaa muun muassa seuraavia:

* Sirocco, tuuli-ilmiö
* Aviasud Sirocco, ranskalainen ultrakevyt lentokone
* *[[Sirocco (elokuva)|Sirocco]]*, suomalainen lyhytelokuva vuodelta 2012

## Laivat
* Siroco (N12), Ranskan laivaston Cyclone-luokan torpedovene, laskettu vesille 1901 
* FS Siroco (1925), Ranskan laivaston Bourrasque-luokan hävittäjä, laskettu vesille 1925 
* Siroco (S72), Espanjan laivaston Galerna-luokan sukellusvene, laskettu vesille 1982
* FS Siroco (L9012), Ranskan laivaston Foudre-luokan maihinnousualus, laskettu vesille 1996 

## Katso myös
* Nokia 8 Sirocco HMD Globalin 2018 esittelemä älypuhelin
Simoun (N14)

**Simoun** (runkonumero N14) oli Ranskan laivaston Cyclone-luokan torpedovene ().

## Valmistus
Alus tilattiin 14. syyskuuta 1898 Le Havresta Forges et Chantiers de la Méditerranéeltä, jossa köli laskettiin 2. marraskuuta 1899. Alus laskettiin vesille 23. maaliskuuta 1901 ja oli koeajoissa heinäkuusta syyskuuhun.

## Palvelus
Palvelukseenotettaessa alus liitettiin Brestiin Défense mobileen ja 1. Atlantin torpedovenelaivueeseen, mistä se siirrettiin 1912 Cherbourgin torpedoveneisiin. Alus siirrettiin 1912 Dunkerquen torpedoveneosastoon, missä se oli ensimmäisen maailmansodan. Vuodesta 1919 alus oli Cherbourgissa luokiteltuna huollettavaksi, kunnes se poistettiin 1923 pääluettelosta ja asetettiin myyntiin Cherbourgissa. Alus poistettiin laivastoluettelosta 20. huhtikuuta 1924 ja myytiin 27. marraskuuta Rochefortissa romutettavaksi.

## Lähteet
*
*

### Viitteet
Laura Fernández Delgado

**Laura Fernández Delgado** (s. 4. heinäkuuta 1986 Puntarenas) on costaricalainen poliitikko. Hän toimi Costa Rican talouden suunnitteluministerinä vuosina 2022–2025 ja presidentinhallinnon ministerinä 2024–2025. Fernández voitti alustavien tulosten mukaan helmikuun 2026 presidentinvaalit. Hän on istuvan presidentin Rodrigo Chaves Roblesin läheinen liittolainen ja keräsi kannatusta erityisesti konservatiivikristityiltä ja korkeakoulutetuilta miehiltä. Fernández on luvannut kovempia otteita rikollisuutta vastaan ja houkutella ulkomaisia investointeja.

Fernández astuu presidentin virkaan 8. toukokuuta 2026.
## Lähteet

## Aiheesta muualla
Typhon (N15)

**Typhon** (runkonumero N15) oli Ranskan laivaston Cyclone-luokan torpedovene ().

## Valmistus
Alus tilattiin 14. syyskuuta 1898 Le Havresta Forges et Chantiers de la Méditerranéeltä, jossa köli laskettiin 15. joulukuuta 1899. Alus laskettiin vesille 15. kesäkuuta 1901 ja oli koeajoissa lokakuusta 1902 tammikuuhun 1903.

## Palvelus
Palvelukseenotettaessa alus liitettiin Brestiin Défense mobileen ja 1. Atlantin torpedovenelaivueeseen, mistä se siirrettiin 1911 Cherbourgin torpedoveneisiin ja Normandian partiovenedivisioonan 1. laivueeseen, missä se oli ensimmäisen maailmansodan. Alus poistettiin 1921 pääluettelosta ja asetettiin myyntiin Brestissä. Alus poistettiin laivastoluettelosta 9. kesäkuuta 1922, minkä jälkeen se sijoitettiin maalilaivaksi Brestiin. Alus myytiin 3. maaliskuuta 1928 Rochefortissa.

## Lähteet
*
*

### Viitteet
Trombe (N16)

**Trombe** (runkonumero N16) oli Ranskan laivaston Cyclone-luokan torpedovene ().

## Valmistus
Alus tilattiin 21. syyskuuta 1898 Nantesista Ateliers et Chantiers de la Loirelta, jossa köli laskettiin 1. elokuuta. Alus laskettiin vesille 30. heinäkuuta 1900 ja otettiin palvelukseen koeajoja varten syyskuussa 1900. Alus ajoi karille 29. syyskuuta Groix’n lähellä 23 solmun nopeudella, jolloin keula piti rakentaa aina komentosillan taakse asti uudelleen. Koeajot jatkuivat heinäkuusta syyskuuhun 1901.

## Palvelus
Palvelukseen otettaessa alus liitettiin Brestiin Défense mobileen ja 1. Atlantin torpedovenelaivueeseen, mistä se siirrettiin 1907 reserviin Brestiin. Aluksen kattilat vaihdettiin 1910 Brestissä, minkä jälkeen se oli Cherbourgin torpeodoveneissä ja Calaisin sukellusvenelaivueessa. Vuonna 1913 alus siirrettiin Cherbourgin torpedoveneosastoon ja Le Havren meririntaman alaisuuteen, missä se oli ensimmäisen maailmansodan. Alus poistettiin laivastoluettelosta 4. huhtikuuta 1921 ja myytiin 6. tammikuuta 1928 Cherbourgissa romutettavaksi.

## Lähteet
*
*

### Viitteet
Tramontane

**Tramontane** tai **Tramontana** tarkoittaa muun muassa seuraavia:

* Tramontane, Ranskan laivaston torpedovene vuodelta 1920
* FS Tramontane (1924), Ranskan laivaston 1924 vesille laskettu Bourrasque-luokan hävittäjä
* Tramontane (N21), Ranskan laivaston 1921 vesille laskettu Cyclone-luokan torpedovene
* Tramontana, urheiluauto
Audacieux (N17)

**Audacieux** (runkonumero N17) oli Ranskan laivaston Cyclone-luokan torpedovene ().

## Valmistus
Alus tilattiin 21. syyskuuta 1898 Nantesista Ateliers et Chantiers de la Loirelta, jossa köli laskettiin 1. elokuuta. Alus laskettiin vesille 29. elokuuta 1900 ja oli koeajoissa lokakuusta marraskuuhun.

## Palvelus
Palvelukseen otettaessa alus liitettiin Brestiin Défense mobilen reserviin, mistä se siirrettiin 1. Kanaalin torpedovenelaivueeseen vuonna 1905. Alus sijoitettiin 1909 Brestin laivastoakatemian *Bordaan* merikelpoisena aluksena ja edelleen *Duguay-Trouiniin*. Ensimmäisen maailmansodan alus oli Brestin meririntaman alaisuudessa. Vuonna 1909 alus liitettiin Saint Servaniin luotsikoulun *Chamois’han* merikelpoisena aluksena, mistä tehtävästä sen korvasi vuotta myöhemmin *Alerte*. Alus poistettiin 1920 päälistalta ja asetettiin myyntiin Brestissä. Vuodesta 1922 se oli Brestissä maalilaivana. Alus poistettiin laivastoluettelosta 12. helmikuuta 1923 ja myytiin 10. maaliskuuta 1926 romutettavaksi.

## Lähteet
*
*

### Viitteet
St Albans (täsmennyssivu)

**St Albans** tai **St. Albans** tarkoittaa muun muassa seuraavia:

* St Albans, kaupunki Hertfordshiren kreivikunnassa Englannissa
* St. Albans kaupunki Yhdysvalloissa Vermontissa
* HMS St. Albans (I15), Britannian kuninkaallisen laivaston Town-luokan hävittäjä
* HMS St Albans (F83), Britannian kuninkaallisen laivaston tyypin 23 fregatti

## Katso myös
* St Albansin taistelu
Du Chaffault (1918)

**Du Chaffault** oli Ranskan laivaston Dubourdieu-luokan sluuppi.

## Valmistus
Alus tilattiin Lorientin laivastontelakalta, jossa köli laskettiin 1917. Alus laskettiin vesille syyskuussa 1918 ja otettiin palvelukseen vielä samana vuonna.

## Palvelus
Alus poistettiin laivastoluettelosta 1938.

## Lähteet
*
*

### Viitteet
Pia Vuorela

**Pia Maarit Vuorela** (o.s. *Härmälä*; 3. maaliskuuta 1961 Vaasa – 1. lokakuuta 2017 Porvoo) oli suomalainen farmaseuttisen kemian professori.

Pia Vuorela syntyi apteekkari Rolf Erik Härmälän ja farmaseutti Greta Raili Minerva Viitasen perheeseen. Hänen puolisonsa vuodesta 1992 oli professori Heikki Vuorela. Pia Vuorela tuli ylioppilaaksi Närpiön lukiosta 1980 ja valmistui Helsingin yliopistosta proviisoriksi 1988 ja väitteli siellä farmasian tohtoriksi 1991.

Vuorela oli Helsingin yliopistossa assistentti 1987–1997, projektipäällikkö 1998–1999, vanhempi tutkija 2000–2003, yliopistonlehtori 2003–2005 ja tutkimusjohtaja 2005. Yliopiston dosentti hänestä tuli 1994. Farmaseuttisen kemian professori Vuorela oli Åbo Akademissa vuodesta 2005 ja Helsingin yliopistossa vuodesta 2013. Hän työskenteli myös Instrumentariumin palveluksessa 1990-luvulla ja tutkimusapulaisena ja tutkijana Sveitsissä 1980-luvulla sekä tutkijana Unkarissa 1999 ja Sloveniassa 2001. Vuorelalla oli lisäksi useita alansa kotimaisia ja kansainvälisiä asiantuntija- ja luottamustehtäviä. Suomen farmaseuttinen yhdistys myönsi Vuorelalle Albert Wuokko -palkinnon 1992 ja 2011, hän sai palkinnon kahdesti ensimmäisenä henkilönä.

## Lähteet
Amiens-luokka

**Amiens-luokka** oli Ranskan laivaston 30 sluupin muodostama alusluokka.

## Alukset

Lisäksi tilattiin *Betheny*, *Chalons*, *Chateau-Thierry*, *Compiegne*, *Douaumont*, *Fere Champenoise*, *Gerbeviller*, *Noyon*, *Roye*, *Saint-Dié*, *Senlis*, *Soissons* ja *Souchez*, joita ei koskaan aloitettu.

## Lähteet
*
*

### Viitteet
Charles Brook Dupont-White

**Charles Brook Dupont-White** (1807–1878) oli ranskalainen taloustieteilijä ja politiikan aiheiden kirjoittaja. Hän toimi ensin asianajajana ja vuosina 1848–1870 pääsihteerinä oikeusministeriössä. Hän julkaisi useita teoksia, joissa hän arvostelee vapaamielisen koulukunnan vapaan kilpailun oppia ja puolustaa valtion puuttumista talouselämään.

## Julkaisut
* *Essai sur les relations du travail avec le capital* (1846)
* *L’individu et l’état* (1856)
* *La centralisation* (1860) 

## Lähteet

## Aiheesta muualla
Ville Immonen

**Ville Immonen** -nimisiä henkilöitä ovat:

* Ville Immonen (s. 1976), suomalainen jääkiekkoilija
* Ville Immonen (s. 1999), suomalainen jääkiekkoilija.
Kabböle

**Kabböle** on kylä Loviisassa entisen Pernajan kunnan alueella. Se sijaitsee Pernajan eteläosassa Suomenlahden Kabbölefjärdenin selän rannalla. Kylään kulkee yhdystie 1580, joka haarautuu pohjoisessa Vanhassakylässä seututiestä 170.

Kabböle mainitaan ensimmäisen kerran vuonna 1545. Lars Huldénin mukaan nimen alkuosa voi perustua joko henkilönnimen *Katilbjörn* lyhentymään tai ’puunuijaa’ tarkoittavaan sanaan *kabbe*, jota on käytetty lisänimenä. Vuosina 1598 ja 1599 kylä mainitaan nimellä *Enböle*, jonka alkuosa *en* voi tarkoittaa joko ’yhtä’ viitaten yksinäistaloon, tai ’katajaa’.

Kabböleen syntyi 1900-luvun alussa virolaisyhteisö, kun yhdeksän perhettä Kuusalun alueelta osti maata kylästä vuonna 1906. Virolaiset sulautuivat vähitellen Pernajan suomenruotsalaiseen valtaväestöön, mihin vaikuttivat seka-avioliitot sekä vuonna 1910 perustettu ruotsinkielinen kansakoulu.

Vuonna 2008 jotkut Kabbölen, Sarvisalon ja Isnäsin asukkaat pyysivät alueen siirtämistä Porvoon kaupunkiin, jossa suuri osa kylien lähimmistä palveluista ovat. Pernajan kunta liitettiin kokonaan Loviisaan vuonna 2010.

## Lähteet
Amiens (täsmennyssivu)

**Amiens** tarkoittaa muun muassa seuraavia:

* Amiens, Ranskassa Sommen departementin pääkaupunki
* AC Amiens, ranskalainen jalkapalloseura
* Amiens-luokka, Ranskan laivaston 30 sluupin muodostama alusluokka
* Amiens (1919), Ranskan laivaston sluuppi, laskettu vesille 1919

## Katso myös
* Amiensin katedraali
* Amiensin rauha
* Amiensin taistelu
Duperré

**Duperré** tarkoittaa muun muassa seuraavia:

* Guy-Victor Duperré (1775–1846), Ranskan laivaston upseeri
* Duperré-luokka eli tyyppi T53, Ranskan laivaston viiden hävittäjän alusluokka
* FS Amiral Duperré (1879), Ranskan laivaston vuonna 1879 vesille laskettu ironclad
* Duperré (1918), Ranskan laivaston Dubourdieu-luokan sluuppi
* FS Duperré (D633), Ranskan laivaston 1957 palvelukseen otettu Duperré-luokan hävittäjä
* FS Duperré (T13), alun perin nimellä *RN Velite*, luovutettu Ranskalla sotakorvauksena 1948
Ekukka

**eKukka.fi** on suomalainen verkkopalvelu, jonka kautta voi tilata kukkalähetyksen joko itselleen tai toiselle. Alustalla toimii yli 500 kukkakauppaa yli 200 paikkakunnalla. eKukan taustalla toimii 2012 perustettu Floweb Oy. Verkkopalvelu käynnistyi vuonna 2016.

Yrityksen toimintamallissa kukkakauppiaat vastaavat itse oman verkkokauppansa tuotevalikoimasta ja hinnoittelusta. Tällä tavoin se poikkeaa monista alan perinteisistä toimijoista, jotka välittävät vastaanottamassa tilaukset kauppiaille. Floweb perii kauppiailta provisiota alustan kautta tapahtuneesta myynnistä.

## Historia
Ensimmäiset pilottikauppiaat perustivat eKukka-verkkokaupan loppuvuonna 2015 ja virallisesti palvelu aloitti toimintansa vuonna 2016. Ensiksi palveluun liittyi kauppoja Oulusta, Kiimingistä, Torniosta, Kuusamosta ja Helsingistä. Vuoteen 2018 mennessä kauppojen määrä oli noussut 300:aan. 

Suuri käänne palvelun suosiossa nähtiin vuonna 2020 COVID-19-pandemian yhteydessä. Ensimmäisen koronavuoden aikana kauppojen määrä kasvoi kahdellasadalla ja kesäkuussa 2021 palvelussa oli vajaat 600 kukkakauppaa.  Myynti myös vakiintui uudelle tasolle koronakriisin jälkeen ihmisten totuttua kukkien ostamiseen verkossa. 

## Lähteet

## Aiheesta muualla
*ekukka.fi
Durante

**Durante** tarkoittaa muun muassa seuraavia:

* Adriano Durante (1940–2009), italialainen kilpapyöräiliä
* Andrew Durante s. (1982), uusiseelantilainen jalkapalloilija
* Anita Durante (1897–1994), italialainen näyttelijä 
* Anthony Durante (1967–2003), yhdysvaltalainen showpainija
* Castore Durante (1529–1590), renessanssin Italian runoilija ja lääkäri
* Checco Durante (1893–1976), italialainen näyttelijä ja runoilija
* Daniel Castillo Durante, quebeciläinen essisti ja kirjailija 
* Francesca Durante (s. 1997), italialainen jalkapalloilija
* Francesco Durante (1684–1755), italialainen säveltäjä ja musiikkipedagogi
* Jimmy Durante (1893–1980), yhdysvaltalainen näyttelijä, humoristi ja säveltäjä
* Louis Durante (1781–1852), italialainen  sotilas, diplomatti ja kirjailija
* Luigi Durante (1879–1944), italialainen jalkapalloilija ja sarjakuvapiirtäjä

## Katso myös
* Durant
Sublimitas et miseria hominis

**Sublimitas et miseria hominis** on paavi Franciscuksen apostolinen kirje vuodelta 2023, Blaise Pascalin (1623-1662) kunnioittamiseksi tämän syntymän 400-vuotispäivänä.

Kirje on pituudeltaan kahdeksan sivua ja se on jaettu 29 kohtaan. Se tarjoaa tilaisuuden pohtia Pascalin filosofisia ja teologisia panoksia, erityisesti hänen näkemystään uskon ja järjen suhteesta. Pascalin ymmärrystä luonnehtii näkemys ihmisen tilan paradoksaalisesta suuruuden ja surkeuden yhdistelmästä. Paavi Franciscus varoittaa uuden pelagiolaisuuden vaikutuksesta, joka laiminlyö Jumalan armon roolin.

Kirje on täynnä sitaatteja Pascalin *Mietteistä*. Paavi Franciscus mainitsee myös Pascalin osallistumisesta jesuiittojen ja jansenistien välisiin kiistoihin *Maaseutukirjeissään*, joissa hän kritisoi jesuiittoja. Paavi Franciscus, joka itse on jesuiitta, kuitenkin puolustaa Pascalia, sanoen kuitenkin, ettei esimerkiksi tämän näkemys predestinaatiosta, joka oli peräisin Jansenin ankarasta muotoilusta, kuulosta oikealta.

## Katso myös
*Lumen fidei
*C’est la confiance

## Lähteet

## Aiheesta muualla
*Sublimitas et miseria hominis Vatican.va 
*Sublimitas et miseria hominis YouTube.com
Samuel Duræus

**Samuel Duræus** (20. toukokuuta 1718 Linköping – 8. heinäkuuta 1789 Uppsala) oli ruotsalainen matemaatikko ja fyysikko. Hän oli 1757–1787 fysiikan professori Uppsalan yliopistossa. Hän julkaisi useita akateemisia kirjoituksia, etupäässä fysiikan alalta.

Muun akateemisen tuotantonsa ohella Duræus julkaisi pienen kirjoituksen "Om logarithmernes ursprung, bruk och uträknande" (1751) sekä *Utkast til föreläsningar öfver naturkunnigheten* (1759), jota käytettiin pitkään yliopiston oppikirjana. Hän alkoholisoitui ja joutui pois Tiedeakatemiasta, johon hänet oli valittu 1752, ja viimein hän joutui eroamaan myös professorin virasta.

Samuel Duræuksen isoisä oli päiväkirjan pitäjä Erik Duræus (1641–1717).

## Lähteet
Unkarin parlamenttivaalit 2026

**Unkarin parlamenttivaalit** järjestetään 12. huhtikuuta 2026.

Nationalistista Fidesz-puoluetta johtava Viktor Orbán on toiminut Unkarin pääministerinä keväästä 2010 lähtien. Hänen päähaastajansa vaaleissa on keskustaoikeistolainen ja EU-myönteinen Tisza-puolue, jonka johtaja on entinen hallituksen sisäpiiriläinen Péter Magyar.

Unkarilaisissa mielipidemittauksissa on esiintynyt merkittävää vaihtelua eri tutkimuslaitosten välillä. Osa mittauksista on osoittanut selvää johtoa hallitsevalle Fidesz-puolueelle, kun taas osa mittauksista on osoittanut selvää johtoa opposition Tisza-puolueelle. Opposition usean prosenttiyksikön voittoa ovat ennustaneet esimerkiksi Medián, Závecz Research, 21 Research Centre ja IDEA Institute. Hallituksen yhtä selvää voittoa ovat ennustaneet esimerkiksi Nézőpont Institute, The Centre for Fundamental Rights ja The Hungarian Social Research Institute.

Hallituksen vaalikampanjassa on painotettu Unkarin suhdetta Ukrainaan ja Euroopan unioniin. Fidesz näkee Venäjän hyökkäyksen alla olevan Ukrainan uhkana Unkarin energiansaannille, joka on riippuvainen Venäjältä saatavasta öljystä, eikä halua Unkarin joutuvan mukaan Venäjän ja Ukrainan väliseen sotaan. Tisza puolestaan keskittyy vaalikampanjassaan Unkarin elinkustannuksiin, palveluihin ja korruptioon sekä toivoo Unkarin pitävän etäisyyttä Venäjään. Ukrainan tukemisen, maahanmuuton ja EU-budjetin hyväksynnän suhteen Péter Magyaria on kuitenkin pidetty kriittisenä, eivätkä Tiszan mepit esimerkiksi kannattaneet Ukrainan 90 miljardin tukea Euroopan parlamentin äänestyksessä.

Joidenkin mielipidemittausten mukaan Fideszin ja Tiszan lisäksi vain laitaoikeistolainen Meidän kotimaamme -liike ylittäisi äänikynnyksen ja pääsisi parlamenttiin. Meidän kotimaamme on Fidesziä ideologisesti oikeistolaisempi. Koska se on monessa avainkysymyksessä lähempänä Fidesziä kuin Tiszaa, se on mahdollisesti parlamentissa Fideszin liittolainen, jos Fidesz ei yksin saa enemmistöä. Fidesziä suosii myös ulkounkarilaisten sekä etnisten kiintiövähemmistöjen perinteinen tuki. Sen avulla Fidesz voi saada parlamenttiin enemmistön, vaikka se saisikin vaaleissa Tiszaa pienemmän äänimäärän. Ja jos Tisza saisikin vaaleissa parlamenttiin pienen enemmistön, sen valtaa rajoittaisi se, että parlamentissa vaaditaan kahden kolmasosan enemmistöä niin perustuslaillisissa uudistuksissa kuin monessa muussakin merkittävässä päätöksessä.

## Lähteet
Ville Immonen (jääkiekkoilija, 1999)

**Ville Immonen** (s. 18. kesäkuuta 1999 Seinäjoki) on suomalainen jääkiekkoilija. Hän on pelipaikaltaan keskushyökkääjä.

## Ura
Immonen on S-Kiekon kasvatti. Hän muutti vain 14-vuotiaana jääkiekkoilun perässä Vaasaan ja siirtyi Vaasan Sportin junioreihin. Kaudella 2017–2018 Immonen oli tehoilla 11+24=35 seuran U20-joukkueen toiseksi paras pistemies Miro Lehtimäen jälkeen ja hän voitti sisäisen tehotilaston lukemalla +11. Kauden 2018–2019 päätteeksi hän voitti A-nuorten SM-pronssia.

Kaudeksi 2019–2020 Immonen siirtyi Yhdysvaltoihin NAHL-junioriliigan Minot Minotaurosiin. Hän oli tehoilla 11+30=41 joukkueen kolmanneksi paras pistemies Jay Buchholtzin kanssa. Vuosina 2020–2024 Immonen kävi Union Collegen yliopistoa. Kauden 2020–2021 hän oli kokonaan pelaamatta, kun joukkueen kausi peruuntui koronavirusrajoitusten vuoksi. Kolmena seuraavana kautena Immonen valittiin ECAC:n akateemiseen tähdistökentälliseen. Kaudeksi 2024–2025 hän sai siirron Bowling Green State Universityn yliopistoon. Immonen toimi joukkueensa varakapteenina.

Toukokuussa 2025 Immonen teki aiemman junioriseuransa Sportin SM-liigajoukkueen kanssa kaksivuotisen ja elokuun loppuun asti kestävän koeajan sisältävän sopimuksen. Elokuun lopulla seura tiedotti, että koeaika ei johtanut sopimukseen. Syyskuussa hän siirtyi vuoden mittaisella sopimuksella Mestis-joukkue Kokkolan Hermekseen. Immonen pelasi siellä yhdeksän ottelua tehden seitsemän syöttöpistettä, kunnes marraskuussa hänen sopimuksensa purettiin yhteisymmärryksessä. Tammikuussa 2026 Immonen palasi loppukauden 2025–2026 kattavalla sopimuksella Sportiin. Seura hankki hänet ensisijaisesti paikkaamaan lähteneiden pelaajien aukkoja. Immonen teki liigadebyyttinsä 9. tammikuuta 2026 vieraissa KalPaa vastaan. Hänet merkittiin joukkueen nelossentteriksi laidoilleen toinen debytantti Oliver Hult sekä Iivari Heikkinen. Immonen sai ottelussa jääaikaa 11.03 minuuttia ja hänelle merkittiin teholukema +1. Immonen sai myös yhden kahden minuutin jäähyn koukkaamisesta. Liigauransa avausmaalin hän teki 27. helmikuuta 2026 vieraissa Pelicansia vastaan. Kaikkiaan Immonen pelasi SM-liigassa kauden aikana 23 runkosarjaottelua tehopistein 1+2=3.

## Yksityiselämä
Immonen on valmistunut ylioppilaaksi Vaasan lyseon lukiosta.

## Tilastot

## Lähteet
*
*
*

### Viitteet
Ansioritarikunta (täsmennyssivu)

**Ansioritarikunta ** -nimisiä ritarikuntia ovat:

* Ansioritarikunta, englantilainen kunniaritarikunta
* Ansioritarikunta, egyptiläinen kunniaritarikunta
* Ansioritarikunta, libanonilainen kunniaritarikunta
* Ansioritarikunta, ukrainalainen kunniaritarikunta.

Sana ansioritarikunta sisältyy myös ainakin seuraavien kunniaritarikuntien nimiin:

* Baijerin ansioritarikunta
* Chilen ansioritarikunta
* Italian tasavallan ansioritarikunta
* Keski-Afrikan tasavallan ansioritarikunta
* Kotkan Ansioritarikunta Saksassa
* Kyproksen ansioritarikunta
* Liettuan ansioritarikunta
* Luxemburgin ansioritarikunta
* Maltan ansioritarikunta
* Norsunluurannikon ansioritarikunta
* Portugalin ansioritarikunta
* Puolan tasavallan ansioritarikunta
* Saksan Liittotasavallan Ansioritarikunta
* Tunisian tasavallan ansioritarikunta
* Tuvalun ansioritarikunta
* Unkarin ansioritarikunta
* Uuden-Seelannin ansioritarikunta.
Okahammashait

**Okahammashait** (Pseudotriakidae) on luomihaikaloihin kuuluva rustokalaheimo. Heimon lajeja tavataan syvistä vesistä kaikista valtameristä.

## Lajit ja anatomia
Okahammashaiden heimoon luettiin aiemmin vain yksi laji okahammashai (*Pseudotriakis microdon*), mutta myöhemmin heimoon on luokiteltu lisäksi neljä muutakin lajia, jotka ovat lattapäähai (*Gollum attenuatus*), ruskolattapäähai *(Gollum suluensis*), intiankuonohai (*Planonasus indicus*) ja sokotrankuonohai (*Planonasus parini*).

Okahammashait voivat kasvaa 100–300 cm pitkäksi. Heimon lajeille yhteisiä piirteitä ovat hoikka ja virtaviivainen ruumis ja usein suippo ja litteä kuono. Selkäeviä on kaksi, joista etumainen on usein pitkä ja matala. Silmien vilkkuluomet ovat alkeelliset ja silmien takana ovat suuret hengitysaukot. Heimon lajien hampaat ovat pienet ja niitä on useita rivejä. Väriltään okahammashait ovat usein ruskehtavanharmaita.

## Levinneisyys ja elintavat
Okahammashailajeja tavataan niin Atlantista, Intian valtamerestä kuin Tyynestämerestäkin. Niiden elintavat ovat melko huonosti tunnettuja, ja ne elävät lähellä pohjaa syvimmillään noin 2&nbsp;400 metrin syvyydessä. Heimon kalat syövät kaloja ja selkärangattomia eläimiä. Okahammashalajit synnyttävät eläviä poikasia ja useiden lajien poikasten on havaittu syövän kohdussa sisaruksiaan.

## Lähteet
Bapaume (1918)

**Bapaume** oli Ranskan laivaston Amiens-luokan sluuppi.

## Valmistus
Alus tilattiin Lorientin laivastontelakalta, jossa köli laskettiin 1917. Alus laskettiin vesille 8. elokuuta 1918 ja otettiin palvelukseen 1919.

## Palvelus
Alus saapui 1. heinäkuuta 1920 Touloniin, missä sille rakennettiin keulakannelle 13-metrinen tasanne. Muutostöiden jälkeen alus liitettiin Saint-Raphaëlin lentotukikohdan alaisuuteen. Alukselta tehtiin ensimmäinen lentoonlähtö 12. maaliskuuta 1920.

Aluksella käytettyinä lentokoneina olivat muun muassa Hanriot HD.2, Nieuport 21, Hanriot HD.12 ja Nieuport 32. Viimeisen kerran alukselta noustiin lentokoneella 24. kesäkuuta 1924, minkä jälkeen Aviation d'escadrella ei ollut käyttöä alukselle. Aluksen palveluksesta poistoa esitettiin 6. elokuuta 1924, joten 17. toukokuuta 1926 lentoonlähtötaso suostuttiin poistamaan ja palauttamaan alus alkuperäiseen kuntoon.

Vuonna 1930 alus liitettiin koulutusyksikköön Algeriin, missä se aloitti 1. tammikuuta 1934 kiinteänä satamassa olevana toimipisteenä. Elokuussa 1935 alus siirrettiin Bizerteen ja siirrettiin erityisreserviin vuoden lopulla. Alus poistettiin laivastoluettelosta 31. heinäkuuta 1936.

## Lähteet
*
*
*

### Viitteet
Ranskan Välimeren laivasto

**Ranskan Välimeren laivasto** oli Ranskan merivoimien Välimerelle sijoitettu Toulonia tukikohtanaan pitänyt laivasto-osasto, joka lakkautettiin merivoimien uudelleenorganisoinnissa 1. kesäkuuta 1992. Uudistuksessa muodostettiin pinta-aluksista Force d'Action Navale (FAN), jonka tukena olivat laivaston ilmavoimat (ALAE).

## Historia
Ranskan laivasto oli 1920-luvulla jaettu kahteen suureen osaan, Brestiin Atlantin rannikolla ja Touloniin Välimerellä. Touloniin oli sijoitettu itäinen laivue (), joka nimettiin 20. heinäkuuta 1921 Välimeren laivueeksi ja edelleen 1. laivueeksi 1. helmikuuta 1927. Nimi palautettiin Välimeren laivueeksi 15. elokuuta 1936 ja muutettiin Välimeren laivastoksi 10. kesäkuuta 1939.

Laivaston sodanajan kokoonpano julkaistiin 27. elokuuta 1939 eli viikkoa ennen sodanjulistusta 3. syyskuuta. Laivasto muodosti Forces de haute merin, johon liitettiin laivaston Touloniin sijoitetut 2. ja 3. laivue sekä Bizerteen sijoitettu 4. laivue (). Laivastossa olleet loput alukset siirrettiin paikallishallinnon alaisuuteen. Saattajat siirrettiin 7. syyskuuta eteläisen komentajan vara-amiraali Estévalin alaisuutee suojaamaan Välimeren alueen saattueita.

## Lähteet
* 
*

### Viitteet
Ranskan Atlantin laivasto

**Ranskan Atlantin laivasto** oli Ranskan merivoimien Atlantille ja Englannin kanaaliin suunnattu Brestiä ja Cherbourgia tukikohtinaan pitänyt laivasto-osasto, joka lakkautettiin merivoimien uudelleenorganisoinnissa 1. kesäkuuta 1992. Uudistuksessa muodostettiin pinta-aluksista Force d’Action Navale (FAN), jonka tukena olivat laivaston ilmavoimat (ALAE).

## Historia
Ranskan laivasto oli 1920-luvulla jaettu kahteen suureen osaan, Brestiin Atlantin rannikolla ja Touloniin Välimerellä. Brestiin oli sijoitettu läntinen laivue (), joka nimettiin 15. syyskuuta 1921 Kanaalin ja Pohjanmeren laivastodivisioonaksi ja edelleen 2. laivueeksi 1. helmikuuta 1927. Nimi palautettiin Atlantin laivueeksi 15. elokuuta 1936 ja muutettiin Atlantin laivastoksi 10. kesäkuuta 1939.

Laivaston sodanajan kokoonpano julkaistiin 27. elokuuta 1939 eli viikkoa ennen sodanjulistusta 3. syyskuuta. Laivasto muodosti Force de raidin, johon kuului kaksi taistelulaivaa, kolme risteilijää ja kahdeksan uusinta raskasta hävittäjää (). Laivastossa olleet loput alukset kuten 12 hävittäjää siirrettiin meripuolustusalueen () hallintaan, jonka esikunta oli Brestissä ja komentajana vara-amiraali Jean de Laborde. Meripuolustusalueen tehtävänä oli suojata Atlantin sotatoimialuetta.

## Lähteet
* 
*

### Viitteet
Alppihiihto talviolympialaisissa 2026

Alppihiihdossa kilpailtiin vuoden 2026 talviolympialaisissa 7.–18. helmikuuta Pista Stelviossa Bormiossa ja Olimpia delle Tofanella Cortina d’Ampezzossa.

Alppihiihdossa oli yhteensä 10 kilpailutapahtumaa: viisi miesten ja viisi naisten kilpailua sekä yksi joukkuekilpailussa.

## Kilpailupaikat

## Aikataulu

:*Kaikki ajat paikallista aikaa ([[Aikavyöhyke|UTC+1]]).*
**Lihavoidut** tapahtumat ovat loppukilpailuja.

## Mitalitaulukko

## Tulokset

### Miehet

### Naiset

## Lähteet

## Aiheesta muualla

*Alppihiihto talviolympialaisten 2026 verkkosivuilla